CELEX: 42019D0164
Language: da
Date: 2019-02-01 00:00:00
Title: Afgørelse (EU, Euratom) 2019/164 vedtaget af repræsentanterne for medlemsstaternes regeringer den 1. februar 2019 om udnævnelse af to dommere og en generaladvokat ved Domstolen

4.2.2019   
               
               
                  DA
               
               
                  Den Europæiske Unions Tidende
               
               
                  L 32/7
               
            
         AFGØRELSE (EU, Euratom) 2019/164 VEDTAGET AF REPRÆSENTANTERNE FOR MEDLEMSSTATERNES REGERINGER
         den 1. februar 2019
         om udnævnelse af to dommere og en generaladvokat ved Domstolen
         REPRÆSENTANTERNE FOR REGERINGERNE FOR DEN EUROPÆISKE UNIONS MEDLEMSSTATER HAR —
         under henvisning til traktaten om Den Europæiske Union, særlig artikel 19,
         under henvisning til traktaten om Den Europæiske Unions funktionsmåde, særlig artikel 253 og 255,
         under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1, og
         ud fra følgende betragtninger:
         
                     (1)
                  
                  
                     Embedsperioden for fjorten dommere og for fem generaladvokater ved Domstolen udløb den 6. oktober 2018. Der bør derfor foretages udnævnelser for at besætte de poster, der endnu ikke er blevet besat.
                  
               
                     (2)
                  
                  
                     Christopher VAJDA er blevet foreslået til embedet som dommer ved Domstolen. Priit PIKAMÄE er blevet foreslået til embedet som generaladvokat ved Domstolen.
                  
               
                     (3)
                  
                  
                     For så vidt angår embedsperioden for den dommer, der er blevet foreslået af Det Forenede Kongerige Storbritannien og Nordirlands regering, VAJDA, udløber denne den 6. oktober 2024 eller på den dato, hvor Det Forenede Kongerige udtræder af Den Europæiske Union, afhængigt af hvilket tidspunkt der kommer først. Desuden udløber generaladvokatens embedsperiode den 6. oktober 2024.
                  
               
                     (4)
                  
                  
                     I henhold til artikel 5 og 7 i protokol nr. 3 vedrørende statutten for Den Europæiske Unions Domstol skal der desuden som følge af Allan ROSAS' tilbagetræden med virkning fra den 7. oktober 2019 udnævnes en dommer ved Domstolen for resten af Allan ROSAS' embedsperiode, dvs. indtil den 6. oktober 2021.
                  
               
                     (5)
                  
                  
                     Niilo JÄÄSKINEN er blevet foreslået til den ledige stilling.
                  
               
                     (6)
                  
                  
                     Det udvalg, der er nedsat ved artikel 255 i traktaten om Den Europæiske Unions funktionsmåde, har afgivet udtalelse om disse kandidaters kvalifikationer til at udøve embederne som dommer og generaladvokat ved Domstolen —
                  
               VEDTAGET DENNE AFGØRELSE:
         
            Artikel 1
            
               1.   Christopher VAJDA udnævnes til dommer ved Domstolen for perioden fra denne afgørelses ikrafttræden til den 6. oktober 2024 eller indtil datoen for Det Forenede Kongeriges udtræden af Den Europæiske Union, afhængigt af hvilket tidspunkt der kommer først.
            
            
               2.   Priit PIKAMÄE udnævnes til generaladvokat ved Domstolen for perioden fra denne afgørelses ikrafttræden til den 6. oktober 2024.
            
            
               3.   Niilo JÄÄSKINEN udnævnes til dommer ved Domstolen for perioden fra den 7. oktober 2019 til den 6. oktober 2021.
            
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 1. februar 2019.
            
               L. ODOBESCU
               
                  Formand